proxectonos/corpus_dominio_legal_administrativo_tmp huggingface dataset:
15/04/2013 | Administración LocalMunicipal
Narón
Departamento de Obras e Urbanismo
Notificación por comparecencia

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. Os actos de arquivo dos expedientes, así como o acordo de incoación do expediente de caducidade foron adoptados polo concelleiro-delegado pola alcaldía para os asuntos de Urbanismo deste concello. O acordo polo cal se queda informado da transmisión de titularidade foi adoptado pola alcaldía deste concello. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 5 de abril de 2013. O alcalde José M. Blanco Suárez.
15/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40379. María Flora Veiras Meigide. Concello de Ordes

ANUNCIO IAIN DIEGO MAURICIO MONEGAL BOUCHTAOUI María Flora Veiras Meigide, con DNI XXXXXXXXX e enderezo r/ Coruña, 7, Ordes (A Coruña) solicita de Augas de Galicia a autorización de obras no lugar de Souto, parroquia de Beán (Santa María), concello de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.40379. As obras solicitadas consisten na construción dun peche parcial na parcela n.º 46 do polígono n.º 509, formado por un muro de formigón de 0,50 m de altura, sobre o que se asentarán postes ou viguetas metálicas de 1,5 m de altura, unidos con malla plastificada, a unha distancia mínima de 60 m. l. do regato Ulloa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 1 de abril de 2013. O xefe do Servizo Territorial Ángel Gómez Rey
15/04/2013 | Administración LocalMunicipal
Carnota
Conta xeral orzamento 2012

CONTA XERAL ORZAMENTO 2012 Formulada e rendida a conta xeral do orzamento desta entidade correspondente ó exercicio do 2012, integrada polas contas e estados a que fai referencia o Real decreto lexislativo 2/2004, do 5 de marzo, que aproba o texto refundido da Lei reguladora das facendas locais e informada favorablemente pola Comision Especial de Contas, en data 05/04/2013, exponse ó público polo prazo de quince días naturais e oito máis, contados a partir do seguinte ó da inserción do presente anuncio no B. O. P., a fin de que durante os mesmos os interesados poidan presenta-las reclamacións, reparos ou observacións que estimen pertinentes, de conformidade co disposto no artigo 212.3 do citado texto legal. Carnota a 8 de abril do 2013 O ALCALDE Asdo. Ramón Noceda Caamaño
15/04/2013 | Administración LocalMunicipal
Santiago de Compostela
Servizos Económicos - Intervención
Anuncio de exposición ó publico de aprobación inicial de expediente de crédito extraordinario 2013/CREXT/09 do Concello de Santiago de Compostela

O Pleno da Corporación municipal en sesión celebrada o día 21 de marzo de 2013 aprobou inicialmente, a proposta da Concelleira Delegada, o expediente de modificación orzamentaria dentro do vixente Orzamento Prorrogado do Concello de Santiago 2013, de crédito extraordinario 2013-CREXT-09, financiado con cargo a baixas de crédito de gastos de partidas do orzamento vixente. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, exponse ó público durante un prazo de quince días hábiles nos Servizos Económicos do Concello, na rúa Galeras nº 5, a efectos de presenta-las reclamacións que se estimen pertinentes. No caso de non presentarse reclamación algunha entenderase definitivamente aprobado o acordo inicial. Santiago de Compostela, 1 de abril de 2013. A CONCELLEIRA DELEGADA DE FACENDA Asdo.: Cecilia Sierra Rey
15/04/2013 | Administración LocalMunicipal
Noia
Secretaría
Anuncio polo que se fai público o trámite de audiencia aos interesados na expropiación de terreos para rematar beirarrúas existentes

Na sesión plenaria celebrada con carácter ordinario o pasado 27 de marzo de 2013, aprobouse, inicialmente, a relación dos propietarios e titulares de dereitos afectados polo procedemento de expropiación urxente dos bens e dereitos necesarios para o remate das beirarrúas na rúa da Coruña, cuxa ocupación se considera necesaria dada a importancia da redución dos prazos para a execución da obra e mellora das condicións de seguridade da estrada. En cumprimento do artigo 52 da Lei de 16 de decembro de 1954, sobre Expropiación Forzosa, faise pública dita relación a fin de que, dentro do prazo dos quince días seguintes ao de inserción do presente anuncio no Boletín Oficial da Provincia da Coruña, no Diario Oficial de Galicia, no taboleiro de anuncios do Concello e xornal El Correo Gallego, quen se estimen interesados no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. O expediente obxecto desta información atópase depositado no departamento de Secretaría deste Concello, podéndose consultar o mesmo durante horario de oficina. As publicacións referidas, particularmente o anuncio no Boletín Oficial da provincia e no taboleiro de editos do Concello, servirán de notificación para os interesados e posibles titulares dominicais ou doutros dereitos reais ou intereses económicos sobre os bens a expropiar que resulten descoñecidos ou respecto dos cales se ignore o lugar para a práctica de notificacións, de acordo co previsto nos artigos 58 e 59.5 da Lei 30/1992, de 26 de novembro. Se efectuada a referida publicación, non comparecen os propietarios descoñecidos, entenderanse as dilixencias co Ministerio Fiscal. A relación de propietarios obxecto de expropiación das fincas necesarias para a apertura das citadas beirarrúas, conforme ao proxecto expropiatorio que figura no expediente, é a que se reflicte a continuación: Noia, 2 de abril de 2013 O alcalde, Rafael García Guerrero
15/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40878. Gandería Cesares Holstein S. C. Concello de Lousame

A GANDERÍA CESARES HOLSTEIN S. C., con CIF J15994494 e enderezo no lugar de Vilar de Reconco nº 4 - Vilacova, concello de Lousame (A Coruña), solicita de Augas de Galicia a autorización de obras en zona de policía do rego de Candorza, preto de lugar antedito. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40878 As obras solicitadas consisten na ampliación das instalacións de produción de leite cru situadas no interior de dúas parcelas (p) do polígono 505 do catastro de rústica do concello: Na p 348 farase unha nova nave de estabulación entre o silo e a nave existente de 33 m de lonxitude e pórticos de 16 m de luz; o silo transformarase nunha nova fosa de xurro (a Nº 3) con dimensións interiores de 30 m de lonxitude e 6,3 m de largo. Esta fosa situarase no punto de coordenadas X=515288; Y=4735824 entre 90 e 100 m do rego. Na p 362 preténdese facer un novo silo para o almacenamento de forraxes con paredes de formigón armado de anchura 30 cm e lonxitude de 30 m; ademáis preténdese facer unha rampla de terra para comunicación coa parcela 363 ao sur, para o cal se quere situar no linde un muro de contención de terras de formigón armado de 3 m de lonxitude 30 cm de groso e unha altura aproximada de 1 m. A distancia ao rego e entre 50 e 60 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 1 de abril de 2013 O xefe do servizo territorial Ángel Gómez Rey
15/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41488. Concello de Padrón

ANUNCIO INFORMACIÓN PÚBLICA O Concello de Padrón, con CIF P-1506600-D e enderezo na rúa Longa, 27, Padrón, solicita de Augas de Galicia a autorización de obras no lugar da Escravitude, concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41488 As obras solicitadas defínense no proxecto titulado “Saneamento Muíños-Tarrío (Escravitude) e outro T. M. de Padrón (A Coruña)” e consisten na canalización de 280 m de tubería de PVC de Ø 315 mm de diámetro cos seus correspondentes pozos de rexistro en calzada. Construirase un pozo de bombeo con acometida eléctrica, tubería de impulsión e todos os elementos necesarios para o seu correcto funcionamento. A rede cruzará o Regueiro de Tarrío grampada á ponte existente na estrada que parte de Tarrío cara o sur. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 1 de abril de 2013. O xefe do Servizo Territorial Ángel Gómez Rey
02/04/2013 | Administración LocalMunicipal
Arteixo
Secretaría Xeral
Resolución de baixas de oficio no padrón municipal de habitantes

REF. MEAM/mf. Na Casa Consistorial do Concello de Arteixo, a vinte de marzo de dous mil trece, o Sr. Alcalde Presidente, Carlos Calvelo Martinez, ante min, Sra. Secretaria Xeral, Bing Ronald Frederick Lueso Cabarrocas, dictou a seguinte: Incoado expediente para proceder á baixa de oficio por inscrición indebida das persoas que constan na táboa que se indica de seguido, que constaban inscritas no padrón municipal de habitantes deste Concello non tendo a residencia habitual no mesmo, segundo o establecido nos artigos 54 e 72 do Regulamento de Poboación e Demarcación Territorial das Entidades locais, aprobado polo Real Decreto 1690/1986, de 11 de xullo. Téndose practicado a notificación aos interesados, no último domicilio no que figuraban empadroados, segundo o establecido no artigo 59 da Lei 30/1992, de Réxime Xurídico das Administraciós Públicas e do Procedemnto Administrativo Común, e téndolle concedido trámite de audiencia sen que se recibise alegación algunha por parte dos mesmos ao indicado expediente. Tendo en conta o informe solicitado á Sección Provincial do Consello de Empadroamento, emitido en data 19 de decembro de 2012, favorable para proceder á baixa. En base a todo o exposto, PRIMEIRO.- Dar de baixa de oficio no padrón municipal de habitantes deste Concello por inscripción indebida, ás persoas que se relacionan de seguido: SEGUNDO: Publicar a presente resolución no Boletín Oficial da Provincia e no Taboleiro de Anuncios deste Concello. Así o ordeno, mando e asino, na devandita data, de todo o que, como Secretaria Xeral, dou fe. O Alcalde-Presidente, A Secretaria Xeral., Carlos Calvelo Martínez María Esther Álvarez Martínez
02/04/2013 | Administración LocalMunicipal
Lousame
Publicación anuncio exposición pública orzamento municipal 2013

Aprobado inicialmente polo Pleno do Concello, con data do 21 da marzo de 2013, o Orzamento Municipal para o exercicio económico 2013, así como o cadro de persoal e a relación de postos de traballo para o dito exercicio, ó abeiro do disposto no artigo 169.1 do Real Decreto 2/2004, e disposicións concordantes, exponse ó público na Secretaría deste Concello, polo prazo de quince días hábiles, que empezarán a contarse dende o día seguinte á inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán á alcaldesa-presidenta desta Corporación. No caso de non presentarse reclamacións, considerarase definitivamente aprobado o Orzamento. Lousame, 22 da marzo de 2013. A alcaldesa. Asdo.: Mª Teresa Villaverde Pais.
02/04/2013 | Administración LocalMunicipal
Cabana de Bergantiños
Aprobación inicial de ordenanza reguladora da administración electrónica municipal

O Pleno da corporación municipal, en sesión ordinaria celebrada o 21 de marzo de 2.013, adoptou o acordo de aprobación inicial da ordenanza municipal reguladora da Administración electrónica municipal. En cumprimento dos artigos 49 e 70.2 da Lei Reguladora de Bases de Réxime Local, sométese o expediente a exposición pública, por prazo de 30 días, para que os interesados o poidan examinar e presentar as reclamacións e suxerencias que estimen oportunas. No caso de que non se presenten reclamacións entenderase definitivamente adoptado o acordo ata entón provisional. Cabana de Bergantiños, 22 de marzo de 2.013 O Alcalde. Asdo. José Muíño Domínguez.
02/04/2013 | Administración LocalMunicipal
Cabana de Bergantiños
Aprobación inicial expte MC 1/2013 de transferencia de crédito

Aprobado polo Pleno desta Corporación en sesión ordinaria celebrada o día 21 de marzo de 2013 o expediente de modificación de créditos MC 1/2013 de transferencia de crédito, dentro do vixente Orzamento Municipal, por un importe CATORCE MIL SEISCENTOS OITENTA EUROS (14.680 €), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 22 de marzo de 2013 O ALCALDE, Asdo./ José Muiño Domínguez
02/04/2013 | Administración LocalMunicipal
Oroso
Anuncio: desafectación dominio público

O 21/03/2013 o Pleno do Concello aprobou inicialmente alterar a cualificación xurídica do ben inmoble situado na parcela 1202 do polígono 5 do plano xeral de concentración parcelaria da zona de Oroso, Gándara, Deixebre e Trasmonte (Cemiterio da Penela), desafectándoo do dominio público e cualificándoo como ben patrimonial Ábrese un trámite de información pública por un prazo dun mes para que se poidan presentar reclamacións e suxestións; de non presentarse, elevarase automaticamente a definitivo o acordo que se aprobou inicialmente (artigo 8 do Real Decreto 1372/1986, do 13 de xuño, polo que se aproba o Regulamento de bens das entidades locais). Oroso, 22 de marzo de 2013 O alcalde, Manuel Miras Franqueira
02/04/2013 | Administración LocalMunicipal
Fene
Secretaría
Notificación a Borja Martínez Pérez

De conformidad eco disposto no artigo 59.5 da Lei 30/1992 de 26 de novembro de Réxime xurídico das administracións públicas e do procedemento administrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, pubícase o requirimento dirixido a Ricardo Pedro Miraut Nasturica: “Por non ter presentada a documentación da xustificación do 1º trimestre da subvención para o Bonobús Universitario do Curso 2012/2013 (Bases da convocatoria publicadas no BOP núm.160, de 23 de agosto de 2012) de conformidade co art.71 da lei 30/1992, do 26 de novembro, do réxime xurídico das administracións públicas e do procedemento administrativo común (e logo de enviarlle con data do 18 de decembro de 2012, núm. rexistro de saída 4857, un requirimento), deberán proceder á xustificación da subvención do bonobús universitario nos termos establecidos nas bases da convocatoria no prazo de DEZ DÍAS HÁBILES dende a recepción deste escrito, advertíndolle que de non facelo así producirase incumprimento da obrigación de xustificación da subvención (artigo 30 da Lei 38/2003 de 17 de novembro, xeral de subvencións, o que levará aparellado o reintegro da subvención concedida nas condicións previstas no artigo 37 da citada Lei.” Fene, 15 de marzo de 2013 O alcalde, Gumersindo P. Naomy Linder Kuc
02/04/2013 | Administración LocalMunicipal
Teo
Anuncio para a adxudicación de licenzas de autoturismo

1. Organismo. Concello de Teo 2. Dependencia que tramita o expediente. Secretaría 3. Obtención de documentación e información: 1. Dependencia: Secretaría 2. Enderezo: Travesía da Ramallosa, 38 3. Localidade e código postal: Teo 15883 4. Teléfono: 981 815 700 5. Telefax: 981 809 207 6. Enderezo electrónico: secretaría@concellodeteo. com 7. Enderezo de Internet do perfil do contratante: www.concellodeteo.com 8. Data límite de obtención de documentación e información: Ata o último día do prazo de presentación de proposicións 1. Descripción: Adxudicación mediante concurso de oito licenzas de auto-turismo, clase B, do Concello de Teo. Importe mínimo de licitación: 15.000 euros, mellorable á alza. Poderán presentar solicitude para a adxudicación das licencias os interesados que reúnan as seguintes condicións: a) Ser maior de 18 anos. b) Ser nacional dun país da Unión Europea, ou ter residencia legal en España. c) Estar en posesión do permiso de conducir clase B ou superior, así como do permiso de conducir clase BTP, para a condución de vehículos aos que se refire o artigo 4.2. f) do R. D. 818/2009, polo que se aproba o Regulamento xeral de condutores d) Non padecer enfermidade infecto-contaxiosa ou defecto físico que imposibilite ou dificulte o normal exercicio da profesión, acreditado mediante certificado médico. e) Non ser titular doutra licenza de auto-turismo actualmente nin nos dez anos anteriores a presentación da solicitude. f) Ter capacidade de obrar e non estar incurso en causa de incompatibilidade ou prohibición para contratar coa administración pública. g) Estar o día no cumprimento das obrigas tributarias, Estado e Comunidade Autónoma, e coa seguridade social.1. Data límite de presentación.20 días hábiles, contados a partir do seguinte ao da última publicación do anuncio de licitación no BOP de A Coruña ou no perfil do contratante do concello de teo, na páxina Web: www.concellodeteo.com 2. Lugar de presentación: 1. Dependencia. Rexistro xeral do Concello de Teo 2. Domicilio. Travesía da Ramallosa, 38 3. Localidade e código postal. Teo 15883 4. Enderezo electrónico: www.concellodeteo.com Segundo se especifique no perfil do contratante. Prego de cláusulas administrativas perfil do contratante (www.concellodeteo.com). Teo, 19 de marzo de 2013. O alcalde, Martiño Noriega Sánchez.
02/04/2013 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou imposibilidade de practicar notificación: PS 49/2013

Non se puido levar a cabo a notificación do inicio de expediente sancionador (exp. núm. PS 49/2013) a Mercedes Gloria Muñido Almolda. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27 de novembro1992), modificada pola Lei 4/1999, do 13 de xaneiro (BOE núm.16 do 10.01.1999), e BOE núm.30 do 4 de febreiro de 1999), (LXR-PAC), notifícaselle ao/a denunciado/a, cos datos e último domicilio coñecido que no anexo se mencionan, mediante a publicación no Boletín Oficial da Provincia (BOP), o acordo de inicio do procedemento administrativo sancionador por presunta infracción do Regulamento municipal de protección do medio ambiente natural, de limpeza pública e de recollida do lixo, aprobado pola Corporación municipal o día 07/04/2000, modificado en sesión celebrada o día 21/06/2001 (BOP núm.170 do 26/07/2000 e núm.242, do 22/10/2001 O/a expedientado/a disporá dun prazo de quince (15) días hábiles contados a partir do seguinte ao da publicación desta notificación no BOP, para que poida examinar o expediente na secretaría municipal (adxunto a secretaría), mediante comparecencia nas dependencias municipais: praza do Concello, núm.1, Santa Comba, e formular alegacións e presentar os documentos e informacións que coide ante o instrutor do procedemento, segundo o establecido no Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora (BOE núm.189 do 9 de agosto de 1993) (RDPS). De non efectuarse alegacións no prazo indicado, o acordo de inicio, en aplicación do artigo 13.2 do RDPS, será considerado proposta de resolución. Expediente: PS 49/2013 Nome e apelidos: Victoria Vázquez Barreiro. Domicilio: Avda. de Chile, 29, A Coruña. Código postal e municipio: 15009 A Coruña Feitos: O día 10/02/2013, ás 04.00 h, os axentes denunciantes (W27973C, M49277G e R62130S), prestando servizo preventivo de seguridade, constataron a seguinte infracción: Realizaban consumicións de bebidas alcohólicas (botellón). Lugar: rúa de Curros Enríquez, Santa Comba, neste municipio. Foron advertidos minutos antes do procedemento a seguir no caso de non cesar o botellón, facendo caso omiso. Norma infrinxida: artigo 6. e do Regulamento municipal de protección do medio ambiente natural, de limpeza pública e de recollida do lixo aprobado pola Corporación municipal o 21/06/201 e 21/06/2001 (BOP núm.170 do 26/07/2000 e núm.242, do 22/10/2001) aprobado por esta Corporación municipal, en sesión celebrada o día 7 de abril de 2000, modificado en sesión plenaria celebrada o día 21 de xuño de 2001 (BOP núm.170 do 26 de xullo de 2000 e a modificación no núm.242 do 22 de outubro de 2001). Cualificación da infracción: LEVE Sanción puidera corresponder: ata 90,15 euros Santa Comba, 18 de marzo de 2013 O instrutor Ionut Bogdan Añua Garcia Ubero
02/04/2013 | Administración LocalMunicipal
Neda
Aprobación provisional modificación ordenanzas fiscais

O Pleno da Corporación municipal, na sesión ordinaria do día 21 de marzo de 2013, adoptou o seguinte acordo, sobre ordenanzas fiscais: Primeiro.- Aprobar provisionalmente as modificacións das ordenanzas fiscais que se relacionan a continuación, de acordo cos textos incorporados ó expediente: - O. F. nº 3, reguladora do Imposto sobre Construccións, instalacións e obras. - O. F. n º 17, reguladora da taxa pola prestación de servicios na casa da cultura e demáis edificios de titularidade municipal. Segundo.- Acordar, consonte co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, a exposición ó público destas modificacións e imposicións polo prazo de trinta días, ós efectos de reclamacións, mediante anuncios que se deberán insertar no Boletín Oficial da Provincia, así como no taboleiro de anuncios da Corporación. Terceiro.- Acordar, así mesmo, a elevación a definitivo de forma automática do acordo provisional, no caso de que non se presentasen reclamacións, e, finalmente proceder a publicación do acordo definitivo que proceda e da nova redacción das Ordenanzas Fiscais correspondentes”. Vila de Neda, 22 de marzo de 2013. O ALCALDE-PRESIDENTE, José Ignacio Cabezón Lorenzo.
02/04/2013 | Administración LocalMunicipal
Teo
Aprobación do padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2013

EDICTO Aprobación padrón contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2013. Por resolución da Alcaldía deste Concello, de data 14/03/2013, aprobouse inicialmente o padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2013. De acordo co disposto no artigo 102.3 da Lei 58/2003, de 17 de decembro, xeral tributaria, o padrón aprobado exponse ao público nas oficinas do Concello durante 10 días hábiles, contados a partires do día seguinte ao da publicación deste anuncio no Boletín Oficial da Provincia (BOP). Dita exposición servirá de notificación colectiva a todos os contribuíntes, nos termos do artigo anteriormente mencionado. Contra o acto de aprobación do citado padrón elou as liquidacións contidas no mesmo poderá interporse recurso previo de reposición ante a Alcaldía Presidencia no prazo DUN MES, a contar dende o día seguinte ao de remate do prazo de exposición pública, de acordo co establecido no artigo 14 do Real decreto lexislativo 212004, do 5 de marzo, polo que se aproba o texto refundido da Lei reguladora das facendas locais. Contra a desestimación do recurso de reposición poderase interpor recurso contencioso-administrativo no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario será de DOUS MESES dende o remate do prazo de exposición pública do padrón, podendo efectuarse o ingreso en efectivo no horario de caixa nas contas que o Concello ten abertas nas seguintes entidades: • BANCO GALLEGO: 0046-0028-97-0000023401 • NOVAGALICIA BANCO: 2080-0318-19-3110000099 Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei xeral tributaria, o que determinará a exixencia dos xuros de mora, así como os recargos que correspondan e, no seu caso, das costas do procedemento de apremio. Teo, 18 de marzo de 2013. O alcalde Martiño Noriega Sánchez
02/04/2013 | Administración LocalMunicipal
Mugardos
Anuncio de cobranza IVTM 2013

O Sr. Alcalde-Presidente do Concello de Mugardos, en cumprimento do disposto no artigo 88 do Regulamento Xeral de Recadación, aprobado por R. D. 939/2005, de 29 de xullo, dictou, con data 8 de marzo, resolución sobre cobranza en período voluntario das liquidacións-recibo anual correspondentes ao exercicio de 2013. O contido da devandita resolución é o que se expón de seguido: “Que se proceda á apertura do período voluntario de cobranza das liquidacións-recibo anual correspondentes ao exercicio de 2013, de acordo coas seguintes estipulacións e co previsto nos artigos 23 e seguintes do R. D. 939/2005, de 29 de xullo: As débedas a recadar son as de cobramento periódico anual polo Imposto de Circulación de Vehículos de Tracción Mecánica, correspondente ó ano 2013. O prazo de ingreso en período voluntario, abranguerá desde o 1 de abril ata o 31 de maio de 2013. Transcorrido este prazo a débeda resultante será esixida pola vía de constrinximento, co recargo, xuros de demora e custos de exacción que procedan, de acordo co previsto nos artigos 26 e 28 da Lei Xeral Tributaria. De acordo co establecido no citado regulamento establécese unha modalidade de cobramento: que é persoándose o suxeito pasivo nas oficinas de recadación municipal, sitas na Avda. de Galicia, 45-baixo, nas que lle será entregado o correspondente recibo acreditativo do ingreso; por transferencia ou ingreso na Conta núm.2080-0205-75-3040011190 de Nova Galicia Banco.; ou domiciliando os recibos que serán cargados nas respectivas contas dos contribuíntes. Advírtese que, transcorrido o prazo de ingreso, as débedas serán esixidas polo procedemento de constrinximento e devengaranse as correspondentes recargas do período executivo, os intereses de demora, e, no seu caso, as custas que se produzan. Mugardos, 21 de marzo de 2013 O PEROGORDO BOROICA, JONATHAN IVAN) XOSÉ FERNÁNDEZ BARCIA.
02/04/2013 | Administración LocalMunicipal
Cabana de Bergantiños
Aprobación inicial de ordenanza municipal reguladora de actividades de apertura de establecementos e realización de determinadas obras previas

O Pleno da corporación municipal, en sesión ordinaria celebrada o 21 de marzo de 2.013, adoptou o acordo de aprobación inicial da ordenanza municipal reguladora do exercicio de actividades de apertura de establecementos e realización de determinadas obras previas. En cumprimento dos artigos 49 e 70.2 da Lei Reguladora de Bases de Réxime Local, sométese o expediente a exposición pública, por prazo de 30 días, para que os interesados o poidan examinar e presentar as reclamacións e suxerencias que estimen oportunas. No caso de que non se presenten reclamacións entenderase definitivamente adoptado o acordo ata entón provisional. Cabana de Bergantiños, 22 de marzo de 2.013 O Alcalde. Asdo. José Muíño Domínguez.
02/04/2013 | Administración LocalMunicipal
Carballo
Decreto de aprobación de prezos públicos de espectáculos organizados polo Concello de Carballo no Pazo da Cultura. Ano 2013

Por Decreto da Alcaldía de data 22 de marzo de 2013, aprobáronse os prezos públicos de espectáculos organizados polo Concello de Carballo no Pazo da Cultura durante o ano 2013. O Concello de Carballo organiza un Programa de actos culturais moi diverso e que teñen como escenario o auditorio do Pazo da Cultura, e no que se inclúen concertos, representacións teatrais, espectáculos de danza e festivais de diverso tipo. Este programa ten como obxectivo facilitar que os cidadáns de Carballo poidan disfrutar dunha programación cultural de calidade. Coa finalidade de corresponsabilizar aos espectadores na financiación dos espectáculos programados e de educalos como público de espectáculos culturais, debe establecerse unha entrada cun coste moderado. Por outra parte, é preciso cumprir coas obrigas expresadas en diversos acordos establecidos para algúns programas con algunhas das entidades que colaboran co Concello para o desenvolvemento da programación cultural, como a Rede Galega de Teatros e Auditorios, a Consellería de Cultura, a Deputación Provincial da Coruña, fundacións ou obras sociais etc, polo que é preciso establecer prezos diversos en función destes acordos. Primeiro.- Prezo público xenérico (espectáculos de teatro organizados polo concello) Segundo.- Programacións incluídas na Rede Galega de Teatros e Auditorios (AGADIC): - Caché entre 750 e 2.500€: 3€ - Caché entre 2.500 e 5.000 €: 4€ - Caché superior a 5.000€: 5€ Terceiro.- Prazos reducidos (estudantes con carnet de estudante, maiores de 65 anos e menores de 12 anos): Carballo, 22 de marzo de 2013 O Alcalde D. Evencio Ferrero Rodríguez
02/04/2013 | Administración LocalMunicipal
Ferrol
Urbanismo. Inspección e Disciplina
Notificación aos herdeiros de don José M.ª Boo Blanco expediente OE 105/11 Real 209

Notificación aos HERDEIROS DE DON Agustin Matias Terceño Weston expediente OE 105/11 REAL 209 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación da incoación do expediente de orde de execución como os interesados no procedemento son descoñecidos, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 15.01.2013 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. Primeira.- Que dado o estado do expediente incoado polo incumprimento dos deberes de conservación derivados da súa condición de propietaria, se lle outorgue a dona Alfonsa Maria Sufen Youssfi Lavanda un prazo de DEZ DÍAS para que, poñéndolle de manifesto as actuacións practicadas, poida alegar e presentar os documentos e xustificacións que estime pertinentes. Segunda.- Notificar a presente resolución a tódalas partes presentadas. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez
02/04/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración dun vehículo de transporte adaptado con destino á Asociación de Familiares de Enfermos de Alzheimer da Coruña (AFACO)

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2013/2500 2. Obxecto do contrato: SUBMINISTRACIÓN DUN VEHÍCULO DE TRANSPORTE ADAPTADO CON DESTINO Á ASOCIACIÓN DE FAMILIARES DE ENFERMOS DE ALZHEIMER DA CORUÑA (AFACO) 3. PRAZO DE ENTREGA Seis meses. A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto sen IVE: 57.537,19 €; B) IVE ao 21%: 12.082,81 €; C) Presuposto total (A+B): 69.620,00 €. 6. Garantía provisional: non se esixe.7. Garantía definitiva: 5% do importe anual da adxudicación IVE excluído.8. CLASIFICACIÓN: Non se esixe A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: Admitidas. Máximo de variantes: Tres. Versarán sobre: modelos.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 15 de marzo de 2013 O Presidente, O Secretario, Diego Calvo Pouso Jose Luis Almau Supervia
02/04/2013 | Administración LocalMunicipal
Cabana de Bergantiños
Aprobación inicial modificación OF reguladora da taxa por expedición de documentos administrativos

Este Concello en sesión plenaria ordinaria celebrada o día 21 de marzo de 2013, adoptou o acordo de aprobar provisionalmente a “Modificación da Ordenanza fiscal reguladora da Taxa pola expedición de documentos administrativos”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 22 de marzo de 2013. O alcalde Asdo./ José Muiño Domínguez
02/04/2013 | Administración LocalMunicipal
Betanzos
Delegación atribución de aprobar as bases das probas para selección de persoal

Por esta Alcaldía-Presidencia e con data 21 de marzo de 2013, dictouse resolución pola que se fai delegación expresa no Pleno da Corporación, segundo o artigo 21.3 da Lei 7/85 de 2 de abril, reguladora das bases do réxime local, da atribución referente á aprobación das bases das probas para a selección de persoal laboral O que se fai público para xeral coñecemento e en cumprimento da vixente lexislación. Betanzos, 22 de marzo de 2013 O ALCALDE-PRESIDENTE, Asdo.: José Ramón García Vázquez
02/04/2013 | Administración LocalMunicipal
Vimianzo
Anuncio de licitación para a prestación do servizo para a execución do proxecto “Do Mar á Terra. Anualidade 2013”

1. Entidade adxudicadora. a) Organismo: Concello de Vimianzo b) Dependencia que tramita o expediente: Secretaría 2. Obxecto do contrato Descrición do obxecto: realización das accións do proxecto “Do Mar á Terra. Anualidade 2013”, segundo se indica no prego de prescricións técnicas.3. Tramitación e procedemento a) Tramitación: ordinaria b) Procedemento: aberto 4. Orzamento de licitación. Base: 100.803,21 euros IVE (21 %): 21.168,67 euros Total: 121.971,88 euros 5. Garantías. Provisional: non se esixe Definitiva: o 5% do prezo de adxudicación sen IVE 6. Obtención de documentación e información. Entidade: Concello de Vimianzo Enderezo: Praza do Concello, 6 15129 Vimianzo (A Coruña) Teléfono: 981716001 ext.203 Perfil do contratante: www.vimianzo.es 7. Clasificación do contratista: non se esixe 8. Presentación de ofertas e solicitudes de participación: a) Data límite de presentación: dentro do prazo de 15 días naturais, contados dende o seguinte ao da publicación deste anuncio no BOP da Coruña ou no perfil do contratante (último deles), das 9:00 ás 14:30 horas. b) Documentación que hai que presentar: a sinalada nos pregos de cláusulas administrativas particulares e prescricións técnicas. c) Lugar de presentación: no rexistro xeral do Concello de Vimianzo ou en calquer outro dos lugares establecidos no art.38.4 da Lei 30/1992, do 26 de novembro de RXPAC, en cuxo caso deberá remitirse mediante fax ou telegrama ao Concello, antes da finalización do prazo de presentación de ofertas, o documento acreditativo da dita presentación.9. Criterios de adxudicación do contrato: Os criterios contidos no prego e coa ponderación que se sinalan no prego de cláusulas administrativas. Publicados no perfil do contratante: www.vimianzo.es. 10. Apertura de ofertas: Publicarase no perfil do contratante a data de apertura de ofertas.11. Gastos dos anuncios. Serán por conta do adxudicatario os gastos sinalados no prego de cláusulas administrativas e de prescricións técnicas, incluídos os anuncios publicados. Vimianzo, 26 de marzo de 2013 O alcalde, Manuel Antelo Pazos
02/04/2013 | Administración LocalMunicipal
Corcubión
Modificación das delegacións xenéricas de Alcaldía

Con data 21 de Marzo de 2013, o Alcalde-Presidente dictou a Resolución nº 98/2013, co seguinte contido literal: PRIMEIRO: Modificar a Resolución de Alcaldía nº 249/2011 e 159/2012, quedando as delegacións do seguinte xeito: Conferir a delegación xenérica con facultade de dirixir os servicios correspondentes, xestionalos en xeral, respecto dos concelleiros que a continuación se mencionan respecto da área ou materias sobre as que recae a mencionada delegación, en ditas delegacións inclúese a facultade de resolver mediante actos que afecten a terceiros, pero non se delega a aprobación de gastos nin a contratación respecto das áreas e materias afectadas: - Dona Maria Paulina Caso Parareda, para asuntos derivados de servicios sociais, educación, benestar, familia, muller e igualdade. A solicitude de concesión de subvenciones nas materias obxecto da presente delegación así como a súa xustificación. - Don Alberto Sergio Plantes Jovacho, para asuntos derivados de Obras, Deportes, Protección Civil e Voluntariado. A solicitude de concesión de subvenciones nas materias obxecto da presente delegación así como a súa xustificación. - Don Andries Antonio Ramon Nahapetyan Arener, para asuntos de Cultura, Turismo, Xuventude e Promoción Económica e de Emprego. A solicitude de concesión de subvenciones nas materias obxecto da presente delegación así como a súa xustificación. Na área de xestión interna do persoal municipal, que se delega a Dona Ruth Anne Kassioui Bourke, non se delega a facultade de dictar actos que afecten a terceiros, nin a xefatura superior de todo o persoal por non ser unha competencia delegable de acordo co artigo 21 da LBRL. Non se delega ningunha das competencias indelegables de acordo co artigo 21 da LBRL aínda no suposto de que afecten a algunha das áreas ou materias delegadas. SEGUNDO: A presente resolución surtirá efectos a partir do día seguinte a súa sinatura, procedendo, de conformidade co disposto no artigo 44.1 do ROF, á súa publicación no Boletín Oficial da Provincia. TERCEIRO: Dar traslado do presente acordo os interesados e o Pleno da Corporación na primeira sesión que se celebre. En Corcubión a 21 de Marzo de 2013. O Alcalde-Presidente Francisco J. Lema Fuentes.
02/04/2013 | Administración LocalMunicipal
Santa Comba
Aprobación inicial Regulamento de Réxime Interior da Gardería Infantil Municipal do Concello de Santa Comba

O Pleno do Concello de Santa Comba, en sesión ordinaria que se celebrou o 21 de marzo de 2013, adoptou acordo de aprobar inicialmente o Regulamento de Réxime Interior da Gardería Infantil do Concello de Santa Comba. En cumprimento do disposto no artigo 49 b da Lei 7/1985 do 2 de abril, Reguladora das bases de réxime local, sométese o expediente a exposición pública por prazo de 30 (trinta) hábiles, contados a partir da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ou suxerencias que consideren oportunas. No caso de non se presentaren reclamacións no prazo mencionado, o acordo ata entón provisional, elevarase automaticamente a definitivo, sen necesidade de novo acordo e procederase á publicación do texto do regulamento a efectos da súa entrada en vigor. O expediente atópase a disposición na secretaría municipal, situada na praza do Concello, núm.1, Santa Comba. Santa Comba, 22 de marzo de 2013 O alcalde Antonio Manuel Landeira Gallardo
12/04/2013 | Administración LocalMunicipal
Boiro
Anuncio de corrección de erros no expediente de licitación do servizo de axuda no fogar

“Esta Xunta de Goberno Local, na sesión do pasado 12.03.2013, aprobou o expediente de contratación do servizo de axuda no fogar do Concello de Boiro, convocando a súa licitación, cun tipo de 926.496,00 €, e aprobando tamén os pregos de cláusulas administrativas particulares e de prescricións técnicas que rexerán o contrato e a prestación do servizo. Os anuncios desta licitación foron publicados no perfil do contratante (www.boiro.org) e tamén no BOP da Coruña nº 58, do 25.03.2013, estando pendente a día de hoxe a publicación no Diario Oficial de Galicia. Toda vez que ven de detectarse a existencia de 2 erros materiais na redacción dos pregos de cláusulas administrativas particulares, que non afectan en ningún caso nin ó sentido do acordo adoptado na sesión do 12.03.2013 nin ás condicións esenciais da licitación segundo se deriva da regulación conxunta contida nos propios pregos. Tendo en consideración que o artigo 105.2 da Lei 30/1992, do 26 de novembro, do Reguladora do réxime xurídico das administracións públicas e do procedemento administrativo común, permite a corrección de erros materiais en calquera momento. A Xunta de Goberno Local, no uso das atribucións conferidas pola Alcaldía mediante resolución do 17 de xuño de 2011, por unanimidade dos membros presentes, acorda: Primeiro. Corrixir no prego de cláusulas administrativas particulares desta licitación aprobado na sesión do 12.03.2013 os seguintes erros materiais: - Na páxina 3 dos PCA, no desglose do importe total do contrato, onde figuran as cantidades de 882.432,00 € e 44.064,00 € deben figura-las cantidades de 878.400,00 € e 48.096,0 €. (non afecta ó prezo total do contrato co IVE incluído). - Na páxina 13 PCA, en relación có sobre C, onde di que a puntuación mínima a obter nos criterios ponderables en función de xuízos de valor será de 20 puntos, debe dicir 10 puntos (20 puntos é a puntuación máxima posible deste apartado). Segundo. Que os pregos corrixidos se publiquen novamente no perfil do contratante. Terceiro. Esta corrección publicarase no Boletín Oficial da Provincia da Coruña e no Diario Oficial de Galicia. Posto que neste último está pendente de publicación o anuncio inicial, realizarase un único anuncio que faga mención tanto ó acordo inicial como a esta corrección de erros. Cuarto. Acórdase amplia-lo prazo de presentación de ofertas outros 15 días, que se contarán a partir do día seguinte ó da publicación do último dos anuncios previstos no apartado anterior.” Boiro, 5 de abril de 2013. Juan José Dieste Ortigueira alcalde.
12/04/2013 | Administración LocalMunicipal
Carballo
Prezos públicos de espectáculos organizados polo Concello de Carballo no Pazo da Cultura durante e ano 2013. Corrección.

No Boletín Oficial da Provincia de 2 de abril de 2013, BOP nº 62, foron publicados os prezos públicos de espectáculos organizados polo Concello de Carballo no Pazo da Cultura durante o ano 2013. Foi detectado un erro no punto primeiro da publicación por non especificar o prezo público xenérico. É necesaria a corrección da publicación que quedaría do seguinte xeito: Primeiro.- Prezo público xenérico (espectáculos de teatro organizados polo concello) de 3 € (tres euros). Segundo.- Programacións incluídas na Rede Galega de Teatros e Auditorios (AGADIC): - Caché entre 750 e 2.500€: 3€ - Caché entre 2.500 e 5.000 €: 4€ - Caché superior a 5.000€: 5€ Terceiro.- Prezos reducidos (estudantes con carnet de estudante, maiores de 65 anos e menores de 12 anos): Carballo, 5 de abril de 2013 O Alcalde D. Evencio Ferrero Rodríguez
12/04/2013 | Administración LocalMunicipal
Santiago de Compostela
Urbanismo
Anuncio de información pública LAP/103/2013

D/Dª MARIA DEL CARMEN DURO ANTONIO solicitou licenza de apertura para PENSION 1 ESTRELA E BAR-RESTAURANTE en AVDA RODRIGO DE PADRON (DE), 10 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/103/2013 pode consultarse no Negociado de Aperturas deste Concello. Santiago de Compostela, 04 de abril de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
12/04/2013 | Administración LocalMunicipal
Narón
Secretaría
Aprobación inicial da modificación do Regulamento de Participación Cidadá

O Concello pleno en data 27 de marzo de 2013 aprobou inicialmente a modificación do artigo 57, parágrafo 6 do Regulamento de Participación Cidadá do Concello de Narón, polo que, de conformidade coa lexislación vixente, se abre un prazo de 30 dÍas para que se poidan presentar alegacións ou suxestións á mesma. Narón, 5 de abril de 2013. O Alcalde José M. Blanco Suárez